আন্দ্রেই শ্লাইফার
আন্দ্রেই শ্লাইফার (Andrei Shleifer; জন্ম ২০শে ফেব্রুয়ারি, ১৯৬১) একজন রুশ-মার্কিন অর্থনীতিবিদ ও ১৯৯১ সাল থেকে হার্ভার্ড বিশ্ববিদ্যালয়ে অর্থনীতির অধ্যাপক। তিনি ১৯৯৯ সালে জন ক্লার্ক বেটস পদক লাভ করেন। অর্থনীতির তিনটি ক্ষেত্রে যুগান্তরকারী অবদানের জন্য তাঁকে এই পুরস্কার দেওয়া হয়, যেগুলি হল কর্পোরেশনের অর্থসংস্থান, আর্থিক বাজারের অর্থনীতি এবং অবস্থান্তরের অর্থনীতি। রিসার্চ পেপার্স ইন ইকোনমিকস অনুযায়ী তিনি গবেষণাপত্র প্রকাশ ও প্রভাবের নিরিখে বিশ্বের সর্বোচ্চ গুরুত্বপূর্ণ অর্থনীতিবিদ। তিনি অর্থনীতি ও ব্যবসা বিষয়ক বিজ্ঞানীদের মধ্যে সবচেয়ে বেশি উদ্ধৃত অর্থনীতিবিদ।